
Rounborg Tryk-Skive 



Kære læserel 


Atter engang forlod det gamle år os — og vi ser med håb og for¬ 
ventning frem til et nyt. — Vi kan spørge os selv, om vi nåede det, 
vi havde sat os for at ville nå i 1960. Eller havde vi så travlt og var 
vi så optaget, at vi glemte at leve. Formåede vi at vokse i menne¬ 
skelig værd — eller var 1960 et stagnationens år for os? 

Det forlyder mange steder fra, at 1961 vil bringe os store om¬ 
væltninger på mange områder. Jeg skal afholde mig fra at spå. Men 
at ønske har vi alle lov til, og jeg ønsker, at 1961 vil bringe alle 
verdens ufologer nærmere sammen i større og større forståelse, så 
d e først og fremmest lærer at lade være med at fordømme hinanden 
og andre, men sammen vil lære at finde vejen frem mod større kund¬ 
skab og visdom, større fred og større kærlighed til hverandre og til 
alle mennesker. 

Fak for det gamle år, — tak for alle breve, spørgsmål, og for tan¬ 
ker, der blev sendt mig fra jer der følte, at vi kunne lære noget af 
hinanden. Fak til jer, der opmuntrede og støttede mig. 

Lad mig til slut sige tak til jer der besøgte mig i 1960. Dejlige 
timer som jeg håber, der bliver mange af også fremover. 

GLÆDELIGF NYFAR — og jeg ønsker jer allesammen held og 
lykke med UFO-forskningen i 1961. 


Venlig hilsen Gerda Rørbæk Nielsen. 

Fortsat 

Når Kristus udvidede budets ord: Du skal elske din næste som 
dig selv — til at omfatte kærlighed til vore fjender, så er det ikke 
et paradoks, for i det øjeblik, vi elsker vor fjender, og velsigner de, 
der forbander os, har vi afskaffet begrebet: fjende. Det var Carsten 
Hauck, der sagde: „Min fjende er ikke den, der gør mig ondt, men 
den, der gør mig ond“. 

Bjergprædiken kan den dag i dag læses som den bedste anvisning 
på måden at leve sit liv på. Den er en lære i at leve livet positivt og 
med hjerter, der er befriede for alle negative følelser, som hindrer 
menneskets legemlige sundhed og åndelige udvikling. — For 2000 
år siden stod en mand og så klart, at menneskene selv havde magt 
til at skabe sig en harmonisk og gylden fremtid. Han kunne ikke 
til de tilhørere, der flokkedes om ham, komme med en videnskabe¬ 
lig udredning af den skade, de forvoldte sig selv på legeme og sjæl 
ved at give husrum for de negative tanker og følelser, han advarede 
imod. Han gav dem alt dette som forskrifter. 

Vi moderne mennesker er så tilbøjelige til at betragte alt fra før 
krigen som „forældet". Hvor ejendommeligt er det da ikke at få 
øjnene op for, at 2000 år gamle etiske sandheder nu bliver bekræf¬ 
tet som videnskabelige sandheder. 

Og i samme øjeblik vi indser, at hvert ord, hver tanke på een eller 
anden måde vender tilbage til udgangspunktet, hvad enten tanken 
og ordet var positivt eller negativt, går nødvendigheden af at elske 
— også vore fjender — op for os. 

Vi står her atter ved årsag-virkning-loven. den lov der lærer os, at 
end ikke tanker er toldfrie. 


★ 


Tankens kraft 

Forsøg, foretaget i forskellige dele af verden, har godtgjort, at 
tanker, udsendt af en menneskelig hjerne, kan virke enten nedbry¬ 
dende eller skabende. Man har oplevet, at en plante, der bliver „vel- 
signet“ og vandet med indviet vand gror langt hurtigere og bliver 
langt kraftigere, end en plante, der trives under akkurat samme for¬ 
hold, — men uden tilskynding af tankekræfter. Omvendt har man 
påvist, at en plante, der bliver „forbandet", kan visne og dø i løbet 
af ganske kort tid. 

Man er efterhånden ved at få øjnene op for, at tanker ikke — som 
man engang troede — er et ganske privat foretagende, men at vi 
alle udsættes for angreb og nedbrydende virksomhed eller opløftende 
og kærlighedsfremmende indflydelse fra vore medmenneskers side. 

Professor J. B. Rine ved Duke Universitetet i Caroline var den, 
der gjorde det grundlæggende arbejde med forsøg med tankekræfter. 
Hans forsøg var meget omfattende, og det bevismateriale, han frem¬ 
lagde, var uigendriveligt. Hans arbejde har vakt overordentlig in- 
teresse verden over, og i øjeblikket strømmer det ind med medde« 
lelser fra alle Jordens egne om forsøg, foretaget ved hjælp af tanke- 
radiering, vellykkede forsøg, der giver håb om en snarlig, viden¬ 
skabelig forklaring på, hvad „telepati 44 og „klarsyn 44 i grunden er. 

Grundtonen i alle disse forsøg lader ikke nogen tvivl tilbage om, 
at tanken er en eksakt kraft, der virker efter sin hensigt, hvadenten 
hensigten er positiv eller negativ. — Det ser ud til, at vi må frem 
til at betragte vor hjerne som en „kraftstation 44 , hvorfra der udgår 
bølger, som breder sig i rummet på akkurat samme måde som radio¬ 
bølger, og hvis radius rækker betydelig længere end radiobølgernes. 

— Den menneskelige hjerne bliver ofte betegnet som et redskab. 
Da hjernens arbejde er at modtage og bearbejde indtrykkene og ud¬ 
trykke dem i tankebilleder, kan vi forstå, at hjernen ikke er noget 
helt ufarligt redskab samt at den kan udvikle sig fra at være en 
brugsgenstand til at være herre. Man kan, dersom man ikke er op¬ 
mærksom på faren, finde sig selv i den situation, da hjernen kun 
modtager og bearbejder indtrykkene fra den „ydre 44 verden, mens 
indtrykkene fra den „indre 44 og „højere 44 verden bliver negligeret. 
Det sker, fordi hjernen i grunden er en „utro og doven tjener 44 , som 
helst vil vandre ad sine egne lette — og tit ensporede — veje. 

Hjernen kan også betragtes som en kanal — et indflydningscenter 
for både yderverden og for den højere bagved liggende verden eller 
SELVET. Derfor er hjernen det eneste forbindelsesled mellem det 
immanente (jordiske) og det transcendente (himmelske). — Denne 
filosofi går ud på, at mennesket kan åbne for de ønskede indstrøm¬ 
ninger eller indflydelser og lukke for de uønskede. Mennesket har 
magt over sine tanker, — og idet vi lukker af for de fysiske indtryk, 
kan vort højere SELV finde vej gennem vor tanke og udtrykke sig 
i vort bevidsthedsliv (i følelsescentret, som sidder i solar plexus) — * 
og ad denne vej påvirke vort indre og ydre liv, så vi fremtræder som 
mennesker af større, åndelig modenhed og med en indre kraft, som 
giver sig udtryk overfor vore omgivelser. Idet vi åbner for de kana¬ 
ler, der fremmer vore ønsker, trækker vi kræfter til os fra de kilder* 
der udgør totalsummen af vor attrå. 

Dersom vi skal danne os et mentalt billede af, hvad der foregår, 
når vi „tiltrækker^ det, vi kalder onde eller gode kræfter, må vi fore¬ 
stille os disse kræfter liggende som lag (et billede, der kun symbolsk 
udtrykker virkeligheden) ovenpå hverandre. — Indstiller vi nu vor 
hjerne på formlen „ond“, vil vi åbne for en kanal, hvorigennem des 
indflyder onde, fjentlige, intolerante, hævngerrige og nedrige impul¬ 
ser fra laget med samme benævnelse og ned gennem vor hjerne, 
hvilket straks bliver mærkbar i følelsescentret og derigennem udøver 
en fysisk nedbrydende virksomhed på vort legeme. 

Det modsatte er tilfældet, dersom vi indstiller på formlen „god“. 
Da vil gode, kærlige, venlige og uselviske tanker fra dette „lag“ 
indflyde i vor hjerne og fæstne sig i vor bevidsthedsliv, hvilket har 
et fysisk velvære til følge. 

Akkurat det samme gælder ved formlerne „frygt“, „misundelse“, 
„egoisme“ o.s.v. Når vi åbner for de forskellige kanaler, sender vi 
impulser til det „lag“ vi har indstillet på. Dette kommer i bevægelse 
og sender modimpulser ned gennem den åbne kanal. 

Dette er et indtil ukendelighed forenklet billede. Vi ved jo, at vi 
i det ene øjeblik er besjælet af eet ønske — i det næste af et helt an¬ 
det. Dette skift foregår mange gange så hurtigt, at vi ikke selv når 
at blive bevidst klar over vore ønsker og hensigter. Desuden er vi i 
besiddelse af mange „fortrængte^ ønsker, som gemmer sig i vor 
underbevidsthed og derfra — så at sige på egen hånd — sender im¬ 
pulser til et kraftlag og tiltrækker ting, vi måske aldrig i vor dags¬ 
bevidsthed har ønsket skulle ske. — For at komme dette tillivs er 
det nødvendigt med et dybtgående kendskab til sig selv, således, at 
vi, ved at lære vor underbevidsthed at kende, bevidst kan dirigerq 
den til at hjælpe med at fremme vore ønsker og hensigter. Først når 
vor underbevidsthed og vor dagsbevidsthed arbejder bevidst sammen 
med vort højere SELV eller overbevidsthed, kan vi nå frem til at 
leve i sund harmoni og blive en virkelig kraftstation, som kan på¬ 
virke vore medmennesker, vore omgivelser, ja, måske endog verdens¬ 
situationen. 

Alt dette lyder som luftige postulater. Men tankeenergien er ea 
videnskabelig kendsgerning, og tankens kraft kan måles med fint 
mærkende instrumenter. Hvad der er sandhed for den enkelte med 
hensyn til hjernens arbejde, afhænger helt og fuldt af individets 
ståsted. Men dersom tanken virkelig er en kraft, — så ligger facit 
nær: at vi kan opdrage os selv til at bruge denne kraft efter vore 
egne hensigter og ønsker. 

Når jeg har følt det nødvendigt at tage dette kapitel med i Kos¬ 
mologi, så er det af to årsager: 

For det første har vi gang på gang fået at vide, at kosmonauterne 
kender og behersker telepati til fuldkommenhed. 

Telepati er blevet forklaret på den måde, at vi kan sende tanker 
på en bølgelængde, — et kommunikationssystem, der minder om ra¬ 
dioens. De forsøg, der er blevet foretaget med telepati viser, at af¬ 
stand ingen indflydelse har på meddelelsens tydelighed. Dette siger 
igen, at vi, dersom vi er i mental forbindelse med et menneske på 
den anden side af jordkloden, kan modtage hans tanker med akku¬ 
rat samme tydelighed, som han udsendte dem, og / samme sekund. 
For at to mennesker kan være i mental forbindelse, må de indstille 
deres „formler“ på den samme bølgelængde. Den sendende skal blot 
sende tanken og straks slippe den. Den modtagende skal åbne en ka¬ 
nal i hjernen for det indtryk, der skal modtages, som svarer til 
netop den bølgelængde, der bliver sendt på. På denne måde foregår 
telepati. Men her kommer vi til et meget vigtigt punkt. Det er ab¬ 
solut nødvendigt, at den sendende og den modtagende står på sam¬ 
me åndelige niveau, da ellers blot almindelig forvirring vil blive 
følgen. — Alligevel kan to mennesker, der ikke står på samme ånde¬ 
delige modenhedsgrad påvirke hinanden, ikke ved tydelig tankeover¬ 
føring, men i kraft af, at den ene kan plante en tilskyndelse eller 
indskydelse i den andens hjerne. 

Selvom rumfolkene — som det siges — behersker telepati til fuld¬ 
kommenhed, må vi derfor alligevel tage alle påstande om virkelig 
mental forb. mellem en af dem og et menneske på Jorden med de 
allerstørste forbehold. Her, som i så mange andre forhold, kan jord 
mennesket lettest blive et offer for et ,,fromt c< bedrag. Vore hjerner 
bliver døgnet igennem bombarderet med tanker fra mennesker både 
på Jorden og fra andre planeter. Vi formår endnu ikke at lukke af 
for de tusinder af påvirkninger og at åbne for de rigtige kanaler. 
Derfor bliver de indtryk, vi modtager ad telepatisk vej, mange gange 
tilslørede og forvirrende. Men dermed vil jeg ikke benægte, at kos¬ 
monauterne har plantet og stadig planter forskellige tilskyndelser 
eller indskydelser i visse, dertil egnede, menneskers hjerner. 

Den anden årsag til, at jeg har ment det nødvendigt at behandl« 
dette emne er den, som mange tænkere overser, når de forklarer og 
beskriver de resultater, man kan nå til, dersom man benytter sin 
tankes kraft: At denne kraft ligeså let kan benyttes i det ondes, som 
i det godes tjeneste. 

Ved en uafbrudt kredsen om fortræd og fordærv (især når den er 

nået til at blive bevidst') kan en opløftning finde sted i menneskets 
indre, der til forveksling ligner den, som finder sted, når guddom¬ 
melige kærlighedsindflydelser gør sig gældende. Hadet brænder som 
ild, men giver samtidig uanede kræfter. Et blindt og voldsomt had 
skader dog ikke dets genstand i samme grad som den raffinerede, 
lurende, djævelske ondskab. Mens det had, der får udløsning, af¬ 
væbner sig selv, trækker den vedvarende ondskab kræfter til sig fra 
de lave, mørke „lag“, — og genstanden for en så vedholdende ond¬ 
skab kan gå under, uden selv at vide hvorfor. 

Jesus sagde: „Frygt ikke for de, der ihjelslår legemerne“. 

Frygt ikke for det blinde raseri, som blot undergraver sig selv og 
det legeme, hvori det bor. Men pas på ondskaben, når den tager bo¬ 
lig i et menneske, der har lært at øse af de kræfter, han skal benytte 
til sjæleligt at ødelægge sit offer! 

Den menneskelige kraftstation kan — som alt, hvad der udnyttes 
af mennesket — benyttes både til positive og negative formål. Ego¬ 
isten er kun farlig i samme grad, som det går ud over hans velbe¬ 
findende. Den bevidst onde, som kan være et højintelligent menne¬ 
ske, er mere farlig end den brintbombe, der kun kan ihjelslå lege¬ 
met. Han kan bringe menneskesjæle i fordærv og hindre deres ud¬ 
foldelse af det guddommelige liv, hvorefter de ubevidst stræber, 
forhindre deres udvikling, — måske gennem lang tid — og bringe 
ufattelige lidelser over dem. 

Tanken er en kraft. Vi må lære at åbne for de kanaler, ad hvilke 
der flyder guddommelige, kærlighedsfyldte og positive impulser 
nedad i en stadig strøm og fæstner sig i vor bevidsthed, så de til 
syvende og sidst giver sig udslag i en større forståelse af vore egne 
og andres problemer. Vi må lukke vore hjernekanaler for alt for 
mange indtryk ude fra den materialistiske verden, hvori vi lever. 
Ved at koncentrere vore tankekræfter om materielle ønsker, opnår vi 
måske at se disse ønsker opfyldes, men ,,hvad gavner det et menne¬ 
ske, o.s.v.“ — Ved at koncentrere vore tanker om livsgåderne og 
derved åbne for de kanaler, der lader hjernen sende sin impuls mod 
den totale, kosmiske viden, åbner vi samtidig for den guddommelige 
indflyden og for svaret på universets gåder. — Vi ved, at mange 
mennesker har søgt og fundet svaret på alle gåder. Svaret ligger også 
indenfor din rækkevidde. Endnu kan vi ikke meddele hinanden disse 
svar. Vore sprog sætter også her en grænse for menneskets medde^ 
lelsesevne. 

Men et kan vi! Vi kan lade andre vide af vore gerninger — i ste¬ 
det for gennem ord — at vi har fundet vejen frem til større viden, 
og at vi vil benytte denne guddommelige indflydelse til at fremme 

freden, godheden og kærligheden mellem menneskene. Og i løn¬ 
lige stunder, hvor der vælder uanede kræfter frem fra sjælens hem¬ 
melige dyb, kan vi udsende tankekræfter, der tager kampen op med 
alle onde og negative kræfter, der har lagt sig som en kvalmende os 
omkring Jorden, — vi kan tage kampen op med den eneste følelse 
her på Jorden, der er almægtig: Kærlighed. — Og vi kan nægte vor 
hjerne at beskæftige sig med alt, hvad der er hæsligt og negativt. Vi 
kan lære at bruge vor hjerne efter vor hensigt, i stedet for at ligge 
under for de indskydelser og påhit, den finder på at meddele os. 
Det er os, der skal være herre, og det må vi lære både vor hjerne og 
vore sanser at begribe, så vi ikke bliver narret og bedraget af disso 
vore tjenere. — Da træder vi i forbindelse med den guddommelige 
almagt, — med en kraftig, kosmisk indflyden og påvirkning. Og da 
begriber vi uden at kunne forklare „hvorfor” og „hvordan”, at vi er 
evighedsvæsener, og at evigheden i sandhed ikke er noget som kom¬ 
mer, men noget som er. — Da når vi frem til det, jeg vil kalde uni¬ 
versel eller kosmisk visdom. Og når vi er nået så langt, opdager vi, 
at dette er den eneste naturlige vej for mennesket at gå, og at det er 
den vej, alle mennesker må gå før eller siden for at eliminere alt det, 
der stiller sig hindrende i vejen for forståelse: ondskab, sorg og li¬ 
delse. — Vi må feje vor verden ren. Og vi må begynde med spin* 
delvævet i vor egen hjerne og småligheden i vore egne tanker, en¬ 
sidigheden i vore følelser og med hele vor trælbundne tilværelse i 
vor tunge, fysisk-materialistiske tilværelse. 

★ 


* G-vighedsdimensioneH 

I forrige artikel sammenlignede vi tankebølgen med radiobølger. 
Men der er en fundamental forskel på disse to ting, en forskel, der 
springer lige i øjnene, når man tænker på de forsøg, der har godt¬ 
gjort, at tanker, udsendt af et menneske eet sted på kloden bliver op¬ 
fanget / samme sekund af modtageren, om også denne befinder sig 
på den anden side af jordkloden. — I begyndelsen regnede man ikke 
med, det forholdt sig således. Selvom radiobølger kræver tid til at 
forplante sig rundt om Jorden, er de dog så hurtige, at tidsmomen¬ 
tet ikke spiller væsentligt ind. Men telepati kræver overhovedet ingen 
tid — og er således det hurtigste kommunikationsmiddel, det over¬ 
hovedet findes. 

Albert Einstein fandt ud af, at lys bevæger sig med en fart af 
300.000 km i sekundet. Hans spekulationer førte ham ind på den 
tanke, at dersom man f. eks. forestiller sig en stok, som bliver ka¬ 
stet ud i rummet med en accelererende fart, vil iagttageren se dette 
fænomen, at stokken bliver kortere og kortere, des mere dens fart 
nærmer sig lysets. Når hastigheden når op i nærheden af lysets, vil 
stokken forsvinde for iagttagerens øjne, — og den vil da befindq 
sig på grænsen af — eller i realiteten i — 4. dimension. Dermed 
var tiden som dimension en videnskabelig kendsgerning. Man var 
blevet klar over, at der gælder andre dimensionsbegreber i rummet 
end de tre, man i forvejen var vant til at operere med. Videnskaben 
havde dermed forladt de gamle, kendte veje for altid — og bevæ¬ 
gede sig imod det uvisse og ukendte. 

Men er det virkelig nødvendigt at forestille sig 4. dimension som 
en ufattelig hastighed til ophævelse af tidsmomentet? — Filosoffen 
Ouspenski giver et andet billede af 4. dimension, som er umiddelbart 
lettere fattelig og samtidig meget illustrerende. Han beder os fore¬ 
stille os et menneske fra sin fødsel og indtil oldingealderen. Det er 
det samme menneske, men alligevel en række af uendeligt forskel¬ 
lige personer. Forestiller man sig dette menneske stillet op i en lang 
række, repræsenterende dets forskellige alderstrin, vil man se, at der 
trods forskellighederne mellem barnet og oldingen, dog er noget , 
som karakteriserer dette menneske gennem hele livet, noget udefi- 
nerligt, som gør, at skønt mennesket overhovedet ikke forbliver det 
samme, men er i ustandselig forvandling, dog som olding kan iden¬ 
tificere sig med babyen som ,,jeg“. Dette noget må antages at befinde 
sig i en anden dimension, siger Ouspenski, — i 4. dimension, fordi 
det forbliver uberørt af tiden. 

Men netop her står vi ved indgangen til endnu en dimension — 
5. dimension, som ikke berøres af de fire andre, fordi den eksisterer 
udenfor tiden og samtidig er uafhængig af rummet. Det er denne 5, 
dimension eller ,,evighedsdimension“, som den blev døbt af sin op¬ 
dager, som ubevidst benyttes ved telepati. 


Tankeoverføring foregar upåvirkelig af tid og rum. 

Det var den engelske matematiker og filosof, J. G. Bennett, der 
fandt evighedsdimensionen. Bennett spurgte sig selv, hvilke ting 
der eksisterer uafhængig af tid og rum og fandt svaret i den af vi¬ 
denskaben hidtil oversete faktor i dens anstrengelse for at beskrive 
alle eksisterende forhold vedrørende fænomenerne — nemlig det 
kvalitative aspekt. Den rent kvalitative side af en genstand opfylder 

alle betingelser om ikke-udstrækning i rum eller tid. Videnskaben, 
fortæller os alt om en genstand, — hvad den består af, hvorledes 
den er opbygget, hvorledes den påvirker vore sanser og hvorfor vi 
sanser dem på netop denne måde. Men den har overset den rent 
kvalitative side, der bedst kan forklares som den umiddelbare nydelse 
eller afsky, genstanden fremkalder hos os. Det er denne — rent 
psykiske — indvirkning, en genstand har på iagttageren, Bennett 
kalder 5. dimension — eller evighedsdimensionen. 

Lægger vi nu denne opdagelse sammen med de resultater, der er 
nået ved bl. a. forsøgene med tankeoverføring, kommer vi til den 
meget opsigtvækkende slutning, at alt, hvad der foregar i menneskets 
indre, ikke har 7idstrækning i hverken rum eller tid. 

Det ser således ud til at videnskaben i øjeblikket står på nippet 
til at kunne forklare de tilfælde af klarsyn over store afstande samt 
fremsyn overfor kommende begivenheder, sandhedsdrømme o.s.v., 
som vitterlig forekommer med visse mellemrum og hos visse menne¬ 
sker, men som indtil nu har været uforklarlige. Mennesket er i øje¬ 
blikket ved at opdage sig selv som et evighedsvæsen. 

Dersom tankeoverføring ikke har udstrækning i rummet, kommer 
vi endvidere til den konklusion, at senderen og modtageren står i 
umiddelbar forbindelse med hinanden, ikke — som man kunne 
tænke sig — ved hjælp af et ,,tankekabel“, men rent bogstaveligt, 
fordi afstanden mellem de to er mentalt ophævet. Da tidsmomentet 
heller ikke spiller ind, foregår telepati bogstavelig talt i evigheden 
— eller i 5. dimension. 

Alt dette giver stof til store spekulationer i relation til vore gæ¬ 
ster fra rummet. Der er ingen tvivl om, at de opfatter sig selv som 
,,evighedsvæsener“ og at de har eksakt kendskab til både 4. og 5. 
dimension, og på en sådan måde, at de har lært at beherske denne 
viden på områder, vi næppe kan gøre os nogen forestilling om. —* 
Det er nye, videnskabelige veje for os, som vi først nu skal til at be¬ 
træde. Vi ved, der har levet og lever mennesker på Jorden, der også 
kender og behersker disse dimensionsbegreber. Men desværre har 
sådanne mennesker svært ved at udtrykke deres erfaringer i et 
sprog, der kan blive offentlig eje, — og mange gange er deres op¬ 
levelser fyldt med følelsesbetonede skildringer, som kalder på lat¬ 
teren. — Derfor er det videnskaben og tænkerne, som skal gøre op¬ 
dagelserne og dele de eksakte begreber ud til folket, så de kan gå 
ind i hver enkelts bevidsthed som nøgne, ubestridelige fakta. — De 
banebrydende stier er allerede trådt. Snart vil andre følge efter og 
gøre stierne jævnere og bredere. — Mennesket har vidunderlige ting 
at se frem til. 






KOSMOLOGI 


(2æserforum 

I trekvart år har vi gennem dette hæfte beskæftiget os med en ny 
tankeform, -— den kosmologiske. — Uden at sige for meget, kan vi 
vel nok slå fast, at for de allerfleste af os har dette været et helt nyt 
land, hvor vi — mere eller mindre — har famlet os frem og følt os 
lidt på gyngende grund. Vi har måske endnu ikke rigtigt evnet at 
danne os et helhedsbillede eller at sætte det hele rigtig på plads i 
dette nye og ukendte område, hvori vi har bevæget os. 

For alle os, der — med eller uden rette — kalder os for ufologer y 
må det imidlertid stå klart, at den kosmologiske tankegang, — denne 
nye og lidet befærdede vej, som måske mange kvier sig ved at be¬ 
træde, — er en tvingende nødvendighed for at fatte blot en lille 
bitte smule af de perspektiver, UFO-sagen indebærer. 

Dette store og omfattende emne, som vi beskæftiger os med — 
rumskibe, og kontakter med mennesker fra andre verdener, — vidner 
om en høj, etisk standard og livsform. En livsform, som vi har me¬ 
get svært ved at antage som værende muligt at gennemføre. Dog vil 
enhver, — der ikke er hæmmet af mental dovenskab — ved logisk 
tænkning kunne se, at vejen frem må findes gennem større forståelse 
menneskene imellem, og ikke mindst gennem et større kendskab til 
os selv — vort eget jeg. 

Vi kunne måske passende kaste et blik på Congo. Dette land har 
fået sin såkaldte frihed. Mon ikke vi kan være enige i, at mangel på 
forståelse af hvad begrebet „frihed“ indebærer har påført dette 
land enorme og unødvendige lidelser. Billedet af Congo er vor eger^ 
situation i en nøddeskal, set udefra af mennesker med en højere ud¬ 
vikling. 

Det er jungleloven, vi lever efter — loven om den stærkes ret —• 
selvopholdelsesdrifternes lov — egoismens lov. 

„Ja“, siger de fleste, „men hvad kan det nytte, — sådan har det 
altid været, og således vil det vedblive at være“. 

Vi, der kalder os for ufologer, burde dog se anderledes på tingene, 
— ellers kan vi lige så godt holde op med at studere ufologi, for så 
kommer vi ingen vegne alligevel. 

Her i vort lille land findes der flere UFO-organisationer, der ar¬ 
bejder hver for sig, — skilt fra hinanden — og af hvilke grunde? 
Målet burde dog være det samme! — Mon ikke det for en stor del 
skyldes, at enkelte personer, indenfor såvel den ene som den orga¬ 
nisation, går med den opfattelse, at lige netop hans eller hendes per- 







son og meninger, er den magnetiske pol, hvorom det hele helst skulle 
dreje sig. 

I en tid, hvor den kolde og materialistiske videnskab, — i sin 
dødskrampe og med alle midler, (pressens velvillige bistand ibereg¬ 
net) forsøger at bevare sin autoritet og magt, — ville det være en 
god begyndelse, hvis alle gode kræfter indenfor de ufologiske og 
humanitære forskningsgrene, tog den kosmologiske viden, som vi har 
erhvervet os, i anvendelse til at samles noget mere om opgaverne og 
løfte i flok. Måtte dette ske i 1961. Da ville det første skridt være 
taget på den vej, der fører frem til en bedre, lykkeligere og skøn¬ 
nere verden, — den vej som kun er spærret af mennesket selv. 

Alfred Hansen. 


Den ved intet , som han burde vide , der mener , 
at han ved noget , uden at se dets plads og den 
måde , hvorpå det er i forhold til Gud , engle 
og mennesker , og til alle skabninger på jor¬ 
der i, i himlen og helvede , i tiden og evigheden. 

(Thomas Traherne) 

